Public procurement notice: Voluntary Ex Ante Transparency Notice
Published: 2020-07-03
Buyer: Puolustusvoimien logistiikkalaitos
Country: FI
Contract type: Services
Procedure: Negotiated without a prior call for competition
CPV classification: 72230000: Custom software development services
Estimated value: 156684 EUR

Technical requirements: Hankinnan kohteena on ohjelmistokehitys ja ylläpito PVKULTU-ohjelmistoon. Ohjelmistoa käytetään kuljettajatutkinnon vastaanottamisessa ja sillä testataan tutkinnonsuorittajien liikenneosaaminen.
Hankinnalla turvataan kuljettajantutkintojen luotettava suorittaminen nykyaikaista järjestelmää hyväksikäyttäen.
Niin kansallisen kuin EU-kynnysarvon ylittäviin hankintoihin sovellettavat suorahankintaperusteet on kirjoitettu tyhjentävinä hankintalain 40 §:ään. Hankintalain 40 §:n 2 momentin 2 kohdan nojalla hankintayksikkö voi valita suorahankinnan, jos teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan; lisäedellytyksenä on, että järkeviä vaihtoehtoisia tai korvaavia ratkaisuja ei ole eikä kilpailun puuttuminen johdu hankinnan ehtojen keinotekoisesta kaventamisesta.
Lain kuljettajantutkintotoiminnan järjestämisestä (10.7.1998/535) 3 §:n nojalla kuljettajantutkintotoiminnasta vastaa Liikenteen turvallisuusvirasto, Traficom. Lain 3a §:n nojalla Traficom voi hoitaa kuljettajan tutkintotoiminnan hankkimalla tarvittavia palveluja Suomessa toimivilta julkisilta tai yksityisiltä palvelujen tuottajilta. Puolustusvoimat ja Traficomin sopimuskumppani Ajovarma ovat Suomen ainoat kuljettajatutkinnon vastaanottoon oikeutetut tahot. Liikenteen turvallisuusvirasto Traficom on luovuttanut kuljettajatutkinnon vastaanotossa käytettävän ohjelmiston lähdekoodin Puolustusvoimien omaan käyttöön veloituksetta (sopimus PVSOP 207/2017). Yhteisen ohjelmiston käytöllä varmistetaan, että kuljettajatutkinnon vastaanottoon liittyvät lain vaatimukset ja mahdolliset muutokset ja korjaukset ovat nopeasti käytössä yhdenmukaisesti sekä Puolustusvoimilla että Traficomin sopimuskumppanilla Ajovarmalla.
Gofore Oy on kehittänyt Traficomille käyttötarkoitukseen soveltuvan ohjelmiston. Gofore Oy:llä on välitön kyky räätälöidä Traficomille kehitetty ohjelmisto Puolustusvoimien vaatimuksia vastaavaksi. Muutostarve koskee Puolustusvoimien käyttöön tarkoitettuja lisäkysymyksiä (SA-kysymykset). Gofore Oy on Traficomin ohjelmistotoimittaja ja kykenee tekemään korjaukset ja muutokset nopeasti sekä Traficomin sopimuskumppanilla Ajovarmalla käytössä olevaan ohjelmistoversioon, että Puolustusvoimille räätälöitävään PVKULTU-järjestelmään.
Vastaavaa osaamista samanlaisista ohjelmistoista liittyen kuljettajakoulutukseen ei ole hankittavissa muilta toimijoilta sen vaikuttamatta järjestelmien yhteensopivuuteen Traficomin vastaavan ohjelmiston kanssa. Toimittajan vaihtuminen johtaisi teknisen osaamisen puolesta järjestelmän ylläpidon ja kehittämisen vaarantumiseen, mikä aiheuttaisi suhteettoman suuria teknisiä vaikeuksia kuljettajakoulutuksen ohjelmistoympäristön käytössä ja ylläpidossa. Toimittajan vaihdoksesta aiheutuisi merkittäviä viivästymisiä ajo-opetuksessa. Tästä aiheutuisi myös kohtuuttoman suuret kustannukset verrattuna siihen, että valmisohjelmisto tilataan Gofore Oy:ltä.
Edellä mainituilla perusteilla on selvää, että vain Gofore Oy voi ainoana toimittajana toteuttaa hankinnan ja tuottaa PVKULTU-ohjelmiston ylläpito- ja kehitystyön Puolustusvoimille. Järkeviä vaihtoehtoisia tai korvaavia ratkaisuja ei ole, eikä kilpailun puuttuminen johdu hankinnan ehtojen keinotekoisesta kaventamisesta.
Yllä mainitusta syystä myös tämä lisäosto voidaan tehdä suoraan kyseiseltä toimittajalta. Arvoltaan lisäys on vähäinen pienhankinta, mutta kokonaisarvoltaan hankinta nousee EU-kynnysarvon yli.
Kehitystyö on ollut laajempaa johtuen 1.6.2020 voimaan tulleesta tieliikennelaista, jota varten PV:n tuli muuttaa teoriakoetta PVKULTU:un. Tämä on vaatinut suuremman työmäärän kuin mihin osattiin varautua.
Tähän päätökseen saa hakea muutosta valituksella markkinaoikeuteen ja hankintaoikaisupyynnöllä hankintayksikköön 14 päivän kuluessa päätöksen julkaisusta.


Winner: Gofore Oy
Award value: 156684